**ROMÂNIA**

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**PRIMAR**

**REFERAT DE APROBARE**

la proiectul de hotărâre

privind acordarea mandatului special reprezentantului Municipiului Câmpulung Moldovenesc, județul Suceava în Adunarea Generală a Asociației Județene pentru Apă și Canalizare Suceava și Asociației Județene pentru Apă și Canalizare Suceava, să aprobe în Adunarea Generală a Asociației, modificarea ultimului aliniat din Anexa nr.1 la Strategia tarifară pentru perioada 2025-2029, precum și din Anexa nr.1 la Actul adițional nr.10 la Contractul de delegare a gestiunii serviciilor publice de alimentare cu apă și de canalizare, încheiat de AJAC Suceava cu Societatea ACET S.A. Suceava, actul adițional nr.11 la contractul de delegareși mandatarea Președintelui AJAC Suceava să semneze Actul Adițional nr.11 la Contractul de delegare

La solicitarea Asociației Județene pentru Apă și Canalizare Suceava am inițiat acest proiect.

Municipiul Câmpulung Moldovenesc are calitatea de membru al Asociației Județene pentru Apă și Canalizare Suceava, iar Consiliul local aprobă întocmirea și semnarea de contracte, acte adiționale, modificări și completări ale Actului Constitutiv și a Statutului Asociației Județene pentru Apă și Canalizare Suceava.

Prin adresa cu nr. 572 din 22.08.2025, înregistrată în cadrul Primăriei municipiului Câmpulung Moldovenesc la nr. 30099 din 25.08.2025, Asociația Județeană pentru Apă și Canalizare Suceava solicită adoptarea unei hotărâri a Consiliului local, motivată prin adresa operatorului regional ACET S.A. Suceava nr. 20519 din 04.07.2025.

Prin adresa nr. 20519 din 04.07.2025, operatorul regional ACET S.A. Suceava solicită modificarea ultimului aliniat de la Anexa nr. 1 la HAGA AJAC Suceava nr. 10 din 30.05.2025, precum și ultimul aliniat de la Anexa nr. 1 la Actul adițional nr. 10, de modificare a Contractului de delegare.

În Anexa nr. 1 la Hotărârea AGA AJAC ( ultimul aliniat ) și în Anexa nr. 1 la Actul adițional nr. 10/ 30.05.2025 la Contractul de delegare nr. 5013/17/2010 ( ultimul aliniat ) este prevăzut : ” Prețul pentru apa livrată în alt sistem de alimentare cu apă, în vederea redistribuirii pentru întreaga arie de operare se ajustează cu evoluția indicelui de consum total pe economie ( IPC total ) comunicat de către Institutul Național de Statistică, **pentru ultimele 12 luni anterioare propunerii** ”.

După modificarea propusă textul va avea forma:

” Prețul pentru apa livrată în alt sistem de alimentare cu apă, în vederea redistribuirii pentru întreaga arie de operare se ajustează cu evoluția indicelui de consum total pe economie ( IPC total ) comunicat de către Institutul Național de Statistică, **înregistrat în perioada cuprinsă între ultima ajustare a prețului și luna anterioară propunerii** ”.

Cu argumentele prezentate, supun aprobării dumneavoastră acest proiect de hotărâre.

Primar,

Negură Mihăiță